
Cyflwyniad
Mae Cyngor Abertawe'n ymrwymedig i leihau tlodi ac effeithiau tlodi.  Mae tlodi'n cyfyngu ar ddyheadau, yn amharu ar berthnasoedd ac yn sicrhau bod cyfleoedd bywyd yn cael eu colli  Gall fod yn gymhleth ac yn anodd i’w ddiffinio. Gall hyn ei gwneud hi'n anodd i gyfiawnhau strategaethau a gweithredoedd.  Mae tlodi'n gysyniad amlochrog ac mae creu polisïau effeithiol yn galw am ddealltwriaeth gadarn ac a rennir o hynny.  

Mae'r ddogfen hon yn ceisio diffinio "tlodi" a rhai o'r termau defnyddiol sy'n gysylltiedig ag ef.  Bydd yn ystyried diffiniadau o ran incwm, ond hefyd dlodi o ran cyfleoedd, cyfranogiad a mynediad at wasanaethau. Y nod yw darparu sylfaen o'r iaith gyffredin a ddefnyddir ac i ymchwilio i sut y mae’r gwahanol achosion, effeithiau ac agweddau ar dlodi yn cael goblygiadau gwahanol ar bolisïau a gwasanaethau, er mwyn gwella dealltwriaeth o'r gweithredoedd a gymerir i gyflawni'r addewid o drechu tlodi a blaenoriaethu'r gwasanaethau lle byddant yn cael yr effaith fwyaf defnyddiol.

Deall a Diffinio Tlodi
Nid oes un diffiniad safonol o ‘dlodi’ a dderbynnir yn gyffredinol.  Ym 1981, disgrifiwyd tlodi gan yr Athro David Piachaud, o London School of Economics, fel ‘caledi sy’n annerbyniol’.[footnoteRef:1] Er mwyn i ni ddiffinio tlodi, rhaid i ni ofyn, beth sy’n ‘annerbyniol’ i ni.  Daw ein hymagwedd at ddiffinio tlodi o gysyniadau sydd wedi’u cydnabod yn genedlaethol ac yn rhyngwladol gan nodi gwaith Peter Townsend, Robert Chambers a Sefydliad Joseph Rowntree yn benodol. Manylir arnynt isod. [1:  Piachaud, D. (1981) Children and Poverty.  (Llundain: Grŵp Gweithredu Tlodi Plant)] 


Tlodi Absoliwt a Thlodi Cymharol
Diffinnir tlodi absoliwt yn Natganiad Copenhagen y Cenhedloedd Unedig ym 1995 fel: ‘amddifadedd difrifol o anghenion dynol sylfaenol gan gynnwys bwyd, dŵr yfed diogel, cyfleusterau carthffosiaeth, iechyd, lloches, addysg a gwybodaeth.’ [footnoteRef:2]( Cenhedloedd Unedig,1995) . Heddiw yn Abertawe, mae rhai pobl yn dioddef o dlodi absoliwt. Mae’r ddibyniaeth gynyddol ar fanciau bwyd a phrinder tai fforddiadwy yn dyst i hyn.  Yn ychwanegol at hyn, mae llawer mwy yn methu cyrraedd safonau byw (sy’n mynd y tu hwnt i anghenion sylfaenol bywyd) y bydd yn eu disgwyl mewn gwlad gefnog ddatblygedig. Mae angen diffiniad o dlodi cymharol arnom sy’n fwy perthnasol i drafodaethau ar anghydraddoldeb mewn cymdeithasau â llawer o adnoddau, fel ein rhai ni. [2:  Y Cenhedloedd Unedig (1995) The Copenhagen Declaration and Programme of Action, World Summit for Social Development. 6 - 12 Mawrth 1995, Efrog Newydd, Y Cenhedloedd Unedig. Ar gael yn http://www.un.org/esa/socdev/wssd/text-version/ (Mynediad 17 Ionawr 2017)

] 


Amddifadedd a Chyfranogiad 
Townsend feddyliodd am yr ymagwedd ‘tlodi cymharol’ i fesur tlodi gan gynnal astudiaeth o amodau byw ym 1968-69, a ariannwyd gan Sefydliad Joseph Rowntree. Yn ei lyfr o 1979, Poverty in the United Kingdom, cynigiwyd y diffiniad, a ddyfynnir fwyaf, o dlodi cymharol mewn cenhedloedd datblygedig, sef, “Gellir dweud fod unigolion, teuluoedd a grwpiau yn y boblogaeth mewn tlodi pan nad oes ganddynt yr adnoddau i gael y fath o ddeiet, i gyfranogi mewn gweithgareddau ac i gael yr amodau byw a chyfleusterau sy’n arferol neu o leiaf wedi’u hannog neu wedi’u cymeradwyo’n helaeth yn y cymdeithasau maent yn perthyn iddynt.” [footnoteRef:3] (Townsend, 1979, tud 31). Canfu  Townsend, fod cymryd rhan mewn bywyd cymdeithasol a chymunedol (mwy o fanylion isod) hefyd yn achos/effaith o amddifadedd a nododd, ‘Nid yw anghenion bywyd yn sefydlog.  Maent yn newid ac yn ehangu’n barhaus wrth i newidiadau ddigwydd mewn cymdeithas a’i chynnyrch.’  (Townsend, 1979, tud. 915) [3:  Townsend, P. (1979) Poverty in the United Kingdom: A Survey of Household Resources and Standards of Living. Llundain. Allen Lane a Penguin Books.  Ar gael yn:  http://www.poverty.ac.uk/system/files/townsend-book-pdfs/PIUK/piuk-chapter01.pdf (Mynediad: 17 Ionawr 2017)
] 


Dros nifer o ddegawdau, datblygodd Sefydliad Joseph Rowntree ymagwedd amddifadedd cymharol Townsend a bellach mae’n cyfrifo’r Safon Isafswm Incwm (SII), sef yr incwm sydd ei angen ar aelwyd er mwyn cyrraedd yr isafswm safon sylfaenol o fyw, ym marn y cyhoedd ac sy’n cael ei adolygu bob dwy flynedd.[footnoteRef:4] ( JRF. 2016). Ar hyn o bryd, cyfrifir yr SII gan Ganolfan Ymchwil mewn Polisi Cymdeithasol Prifysgol Loughborough. [4:   JRF. (2016)  A Minimum Income Standard for the UK in 2016. Ar gael yn: 
    https://www.jrf.org.uk/report/minimum-income-standard-uk-2016 (Mynediad: 17 Ionawr 2017)
] 


Datblygodd Chambers ymagweddau hysbys, sydd wedi’u profi’n rhyngwladol, at drechu tlodi megis, gwerthusiad cyfranogol gwledig (sydd wedi’u gwreiddio yng ngwaith Paulo Friere) a’r Fframwaith Bywoliaeth Gynaliadwy a gafodd eu mabwysiadu am y tro cyntaf gan yr Adran dros Ddatblygu Rhyngwladol er mwyn eu defnyddio mewn gwledydd datblygedig a hwyrach cawsant eu haddasu ar gyfer eu defnyddio yn y DU.  Am dros 30 mlynedd, mynnodd Chambers mai’r bobl sy’n profi tlodi yw’r bobl yn y sefyllfa orau i ddiffinio pa ddatblygiadau fyddai orau i’w helpu hwy i wella, a bod y pŵer o wneud penderfyniadau a mynediad at wasanaethau yn asedau sy’n cael eu gwrthod i’r rhai mewn tlodi, ac felly mae’r cylchoedd tlodi yn parhau’[footnoteRef:5]  (Chambers,1983) [5:  Chambers, R. (1983) Rural Development: Putting the Last First. London: Longmans] 


Tlodi, Amddifadedd ac Eithrio Cymdeithasol
Yn hanesyddol, cysylltir y term ‘tlodi’ gan bobl yn seiliedig ar arian yn unig.  Fel y nodwyd gan Townsend, yr amddifadedd  o ganlyniad i dlodi ariannol yw’r hyn sydd yn achosi niwed mewn gwirionedd: Nid o reidrwydd prinder arian sy’n niweidio pobl ond y diffyg amodau byw safonol, maeth a’r cyfleoedd sy’n deillio o’u sefyllfa.  Defnyddiodd UNESCO y term “eithrio cymdeithasol” i ddisgrifio’r “ dangosyddion amlochrog o waeledd”[footnoteRef:6] sy’n deillio’n gyffredin oherwydd nad oes gan bobl ddigon o arian (ac yn ei dro’n cyfrannu at hyn). Mae’n parhau i fod yn derm defnyddiol ar gyfer y prosesau sy’n arwain at bobl yn methu â thorri’n rhydd o’r cylchoedd tlodi. [6:  UNESCO: http://www.unesco.org/new/en/social-and-human-sciences/themes/international-migration/glossary/poverty/ (Mynediad 18 Ionawr 2017)] 


Yn syml:
· Mae tlodi fel y mae : y cyflwr y mae pobl yn canfod eu hunain ynddo ydyw.
· Eithrio cymdeithasol yw sut mae hyn yn digwydd: y broses sy’n dal pobl mewn tlodi.
· Amddifadedd yw sut mae pobl yn dioddef: yr effaith ganlyniadol ar fywydau pobl.

Mae dangosyddion amddifadedd yn dangos i ni lle y mae tlodi’n bodoli. Eithrio cymdeithasol yw achos ac effaith yr amddifadedd hwnnw. Roedd y gwahaniaethau hyn yn fwy pwysig pan oedd ‘tlodi’n’ derm yr oedd pobl yn ei gysylltu ag arian yn unig. Bellach nid yw hwn yn wir yng Nghymru heddiw, lle adnabyddir ‘tlodi’ fel amodau hunan-barhaol eang sy’n atal pobl rhag ffynnu.

Asedau, Cyfalaf, Adnoddau a Gwydnwch
Defnyddir nifer o dermau gan sylwebyddion megis ‘cyfalaf cymdeithasol’, ‘adnoddau personol’ neu ‘asedau dynol’ i ddisgrifio’r cryfderau sydd gan bobl yn unigol ac ar y cyd sy’n gallu eu helpu nhw i ymdrin â heriau tlodi neu i ddianc ohono’n gyfan gwbl.  Mae gwybodaeth, hyder, sgiliau a hunan-effeithiolrwydd yn helpu pobl i osgoi tlodi a dianc ohono’n gyfan gwbl.  Mae teuluoedd neu gymunedau ag ymdeimlad cryf o hunan-effeithlonrwydd a rennir mewn gwell sefyllfa i ddatrys problemau a chynllunio.  Datblygir adnoddau o’r fath drwy ddysgu; datblygu sgiliau; rhoi cynnig ar bethau newydd yn ddiogel; profiadau cadarnhaol o lwyddo. Gall y cyfleoedd i brofi’r fath bethau fod yn brin os magwyd pobl mewn sefyllfa amddifadus.  
				
I’r rhai â llai o adnoddau, mae’n llai tebygol y bydd  cadernid ganddynt - y gallu i ymateb yn gadarnhaol i ysgytiadau mewn bywyd.  Mae’r rhai mewn tlodi mewn mwy o risg o ddioddef adfyd (sefyllfaoedd anodd mewn bywyd), ac oherwydd eu diffyg adnoddau a chadernid, maent mewn mwy o risg o ddioddef profiadau gwael y byddai’n haws i bobl eraill ymdrin â hwy. Rydym yn cydnabod mai’r adnoddau personol/cymdeithasol, a’r cadernid maent yn helpu i’w ddatblygu, yw’r sylfaen sy’n cefnogi pobl a chymunedau i greu llwybrau allan o dlodi.

Stigma (cred neu agwedd negyddol) a gwahaniaethu (ymddygiad negyddol)
Mae'r stigma sy'n gysylltiedig â thlodi'n wenwynig.  Mae'n niweidio hunan-ganfyddiad a hunanhyder sy'n aml yn arwain pobl i:  a) beidio â hawlio'r holl fudd-daliadau maent yn gymwys i'w derbyn, ac felly maent yn derbyn incwm is; b) llai o gyfranogiad ac unigedd cymdeithasol, wrth i bobl osgoi sefyllfaoedd lle gallent gael eu barnu gan eraill; c) mynediad cyfyngedig at wasanaethau (oherwydd diffyg hyder).  Mae hefyd yn effeithio ar y ffordd y mae pobl sy'n byw mewn tlodi yn cael eu gweld gan eraill, gan arwain at wahaniaethu.  Mae hyn yn achosi colled incwm, cyfleoedd a chefnogaeth.  Mae stigma'n tawelu lleisiau'r rheiny sy'n destun y stigma.  Mae hyn yn atgyfnerthu eithrio cymdeithasol ac yn ei wneud yn anos i bobl ddianc rhag tlodi. Mae’r Comisiwn ar Gydraddoldeb a Hawliau Dynol[footnoteRef:7] yn diffinio rhagfarn fel ‘bias sy’n dibrisio pobl oherwydd eu haelodaeth ganfyddol o grŵp cymdeithasol’ (tud 3) ac yn egluro y daw rhagfarn yn gyffredinol o bobl yn ystyried bod pobl eraill yn wahanol sy’n creu anawsterau mewn grwpiau cymdeithasol.  Mae cyfranogi mewn amrywiaeth eang o weithgareddau cymdeithasol, diwylliannol a hamdden yn helpu pobl i ddatblygu cynefindra a hyder gyda sefyllfaoedd gwahanol, sydd yn eu tro, yn helpu pobl i adeiladu perthnasoedd, creu rhwydweithiau a chael mynediad at gyfleoedd i wella.  Mae hefyd yn gyfle i bobl o gefndiroedd gwahanol sefydlu tir cyffredin, i ddod yn gyfarwydd â'i gilydd a chwalu rhagfarnau. Pan fydd diffyg cyfleoedd cyfranogi o'r fath, mae rhagfarn yn ffynnu ac o ganlyniad gellir cael gwahaniaethu. Mae gwahaniaethu'n arwain at dlodi parhaol, fel rydym yn ymwybodol ohono oherwydd profiadau pobl o gefndiroedd lleiafrifoedd ethnig sy'n gwneud yn dda yn yr ysgol ond nid ydynt yn sicrhau cyflogaeth dda, ac felly nid oes ganddynt y rhwydweithiau angenrheidiol i helpu eu plant i ffynnu [footnoteRef:8](JRF, 2016). Hefyd mae pobl o gymdogaethau tlawd yn adrodd bod eu côd post yn gweithio yn eu herbyn yn ystod y broses recriwtio.  Rydym yn cydnabod sut y ceir rhagfarn, nid er mwyn ei chyfreithloni, ond er mwyn deall y ffordd orau o'i herio ac i osgoi ei pharhad neu ei hailadrodd. Mae adroddiad yr EHRC, a nodwyd uchod, yn cynnig ymyriadau sy’n gallu helpu i leihau rhagfarn ac i adeiladu perthnasoedd da. Mae hefyd yn egluro bod lleihau rhagfarn a meithrin perthnasoedd da yn nodau polisi gwahanol a allai beri heriau polisi gwahanol.   [7:  Abrams, D. (2010) Research report 56 - Processes of prejudice: Theory, evidence and intervention, Y Comisiwn Cydraddoldeb a Hawliau Dynol  Ar gael yn: https://www.equalityhumanrights.com/en/publication-download/research-report-56-processes-prejudice-theory-evidence-and-intervention.pdf (Mynediad: 17 Ionawr 2017)
]  [8:  JRF. Nicholl, A., Johnes, C., Holtom, D. (2016) Breaking the Links Between Poverty and Ethnicity in Wales. Ar gael yn: https://www.jrf.org.uk/report/breaking-links-between-poverty-and-ethnicity-wales
(Mynediad: 17 Ionawr 2017) ] 





Dyhead a chyfleoedd
Rhwng 2010 a 2013 cafwyd diddordeb cynyddol yn y canfyddiad o 'tlodi o ddyhead' ymysg teuluoedd ar incwm isel a wnaeth arwain at ddeilliannau gwael mewn addysg a chyflogaeth ac arweiniodd hyn at ymchwil sylweddol gan Kings College, Llundain,[footnoteRef:9] (2013), Sefydliad Joseph Rowntree[footnoteRef:10] (JRF, 2016) a llawer o rai eraill[footnoteRef:11] (Roberts, K & Atherton, G., 2011). Dangosodd canfyddiadau JRF, er bod llawer o gysylltiadau'n bodoli rhwng agweddau/ymddygiadau a deilliannau, yr unig berthynas achosol sydd wedi'i phrofi yw rhwng “ymrwymiad” rhiant yn addysg plentyn a chyrhaeddiad addysgol y plentyn; yn gyffredinol, gwnaeth y fath ymchwil ganfod ni waeth pa mor uchelgeisiol yw dyheadau'r plentyn a’i rieni o gefndiroedd tlotach, mae'r ymdrech i'w cyflawni'n llawer mwy na’r hyn sydd ei angen gan blant gwell eu byd. Gall rhwystrau strwythurol fod yn anorchfygol; mae'r rhain yn cynnwys diffyg mynediad at gredyd, diffyg gwybodaeth amserol a phriodol a diffyg rhwydweithiau cymdeithasol i hwyluso hyfforddi a phrofiad gwaith.  Mae ffactorau galluogi, sydd wedi'u dangos i fod yn arwyddocaol, ar gael yn helaeth i blant gwell eu byd ond yn brin i'w cyfoedion tlotach; mae'r rhain yn cynnwys adnoddau diwylliannol (e.e. rhieni â graddau, digonedd o lyfrau yn y cartref, teithiau rheolaidd i amgueddfeydd), y cyfle i deuluoedd fwyta a siarad gyda'i gilydd ac osgoi risg (megis bwlio).  Gallwn ddeall fod y rhai sy'n ymwybodol o'r amodau hyn yn gynnar fod wrth reswm, ac yn realistig, yn besimistaidd. Mae'r Athro Gohsal ym Mhrifysgol Glasgow [footnoteRef:12](2014) wedi dangos fod gweithio i leihau 'cyfyngiadau mewnol' ar ddyhead, sy’n gallu deillio o'r fath besimistiaeth ac o stigma tlodi (gweler isod) fod yn effeithiol iawn. Rhaid i bolisi ganolbwyntio ar fynd i'r afael â rhwystrau allanol a strwythurol yn gynnar yn y broses.  Mae cefnogi teuluoedd ar incwm isel i ddatblygu adnoddau diwylliannol, treulio amser gwerthfawr gyda'i gilydd, osgoi risg a theimlo'n frwdfrydig am y dyfodol yn galluogi dyheadau naturiol i lewyrchu. [9:  Adroddiad terfynol ASPIRES, (mis Rhagfyr 2013), Kings College Llundain. Ar gael yn: http://www.kcl.ac.uk/sspp/departments/education/research/ASPIRES/ASPIRES-final-report-December-2013.pdf (Mynediad: 17 Ionawr 2017)
]  [10:  JRF. 2012)  Carter-Wall, C. ac Whitfield, G. (2012) JRF Roundup: The Role of Aspirations, Attitudes and Behaviour in Closing the Educational Attainment Gap. Ar gael yn:   https://www.jrf.org.uk/sites/default/files/jrf/migrated/files/education-achievement-poverty-summary.pdf (Mynediad: 17 Ionawr 2017)
]  [11:  Roberts, K & Atherton, G (May 2011) Career development among young people in Britain today: Poverty of aspiration or poverty of opportunity?.  Prifysgolion Lerpwl a San Steffan.  Ar gael yn: http://www.academicjournals.org/article/article1379761138_Roberts%20and%20Atherton.pdf (Mynediad: 18 Ionawr 2017)
]  [12: Ghosal, S (2014), Scotland’s Economic Future post-2014: Aspirations Failure and Poverty Traps. Cyflwyniad i Bwyllgor yr Economi, Ynni a Thwristiaeth yr Alban, Ionawr 2014  (Mynediad: 19 Ionawr 2017)] 


Tlodi yw Canlyniad Polisi 

Mae rhai pobl yn dychmygu gall neb sy'n byw mewn ardal gyfoethog fel yr UE fod yn dlawd neu os ydynt, mae hyn o ganlyniad i fethiannau neu broblemau personol. Er hynny, nid yw hyn yn wir...yn bennaf ceir tlodi o ganlyniad i'r ffordd y mae cymdeithas wedi'i threfnu a sut y dyrennir adnoddau, p’un ai eu bod yn ariannol neu at adnoddau eraill megis mynediad at dai, gwasanaethau iechyd a chymdeithasol, addysg a gwasanaethau economaidd, cymdeithasol a diwylliannol eraill. 

Mae'r cymdeithasau mwyaf cyfartal yn Ewrop yn tueddu i gael y lefelau isaf o dlodi ac wedi dioddef llai o'r argyfwng ariannol. Yn bennaf, mae hyn oherwydd bod y llywodraethau hyn wedi rhoi blaenoriaeth i sicrhau lefelau isafswm incwm boddhaol a sicrhau mynediad da at wasanaethau drwy'r system diogelu cymdeithasol a thrwy warantu lefelau o  isafswm cyflog. Fel arfer, dyma’r ffordd fwyaf effeithiol o ail-ddosbarthu cyfoeth drwy systemau trethi a systemau eraill. Mae hyn yn golygu bod y penderfyniadau ar sut i drechu tlodi, yn y pen draw, yn ddewisiadau gwleidyddol am y math o gymdeithas rydym ei heisiau.
Rhwydwaith Gwrthdlodi Ewrop, 2014




Ein Diffiniad ni o Dlodi
Yn Abertawe, rydym yn cydnabod tlodi yn y tri dimensiwn canlynol:

1. Incwm
Mae sawl llywodraeth y byd, ynghyd â'r UE, yn diffinio 'tlodi incwm' fel, byw ar neu dan 60% o incwm aelwyd cenedlaethol canolrifol, AR ÔL costau tai. (Mae rhai llywodraethau'n dyfynnu mesurau CYN costau tai ond ni all y rhain nodi'n gywir incwm gwario aelwyd.) Mae hon yn ffordd dda o fesur anghydraddoldeb ond yn ffordd wael o fesur tebygolrwydd amddifadedd mewn unrhyw gymdeithas benodol, gan nad yw'n gofyn a yw'r canolrif yn ddigonol i fyw arno. Mae'r llinell 60% hefyd wedi'i beirniadu'n helaeth fel mesur mympwyol. Gan ystyried y mesur hwn o dlodi incwm, gall gwledydd eraill gael llai o 'dlodi' na Chymru, gan eu bod yn fwy cyfartal o ran eu dosbarthiad incwm, er bod ganddynt safon fyw sy'n llawer is.  Mae'n hynod bwysig mesur a thrafod anghydraddoldeb, oherwydd y mae'n arwain at broblemau, sydd eisoes wedi'u cydnabod yn helaeth, yn ei rhinwedd ei hun - cynnydd mewn cyfradd troseddu, afiechyd a salwch meddwl sy'n costio tua £39 biliwn bob blwyddyn i economi'r DU o'i gymharu â chenhedloedd mwy cyfartal.    Ond fel mesurydd tlodi mae'r ymagwedd hon yn methu pan, er enghraifft, ceir dirwasgiad economaidd ac mae incwm aelwyd canolrif yn lleihau. Mae llawer llai o bobl bellach 'islaw'r llinell dlodi' ond mewn gwirionedd mae mwy o bobl nag erioed yn gael trafferth dod â deupen llinyn ynghyd.

Ym 1889, aeth Joseph Rowntree ati i sefydlu cost 'basged o nwyddau' yr ystyriwyd fel y lleiafswm sylfaenol. Mae'r ymagwedd hon sy’n cyfrifo incwm sydd islaw lle bydd pobl yn wynebu amddifadedd materol (methu fforddio hanfodion cyffredinol) wedi mynd trwy sawl ymgorfforiad ers 2008. Dull sefydledig y DU o asesu os yw aelwyd yn amddifad yn faterol neu beidio wedi bod yn defnyddio'r Safon Isafswm Incwm.  Awgrymodd Ymchwiliad i Dlodi yng Nghymru gan y Pwyllgor Cymunedau Cydraddoldeb a Llywodraeth Leol[footnoteRef:13] (Mehefin 2015), y dylai Llywodraeth Cymru fabwysiadu diffiniad clir o dlodi a, "ddylai... gyfeirio at yr ymchwil ar 'Safon Isafswm Incwm' gan Sefydliad Joseph Rowntree, sy'n seiliedig ar yr hyn y mae'r cyhoedd yn ei ystyried yn ddigon o arian er mwyn cynnal ansawdd byw sydd wedi'i dderbyn yn gymdeithasol." (tud.2.). Gwnaeth Asesiad o Anghenion Strategol Abertawe yn 2015 ddyfynnu'r argymhelliad hwn gan nodi bod 'Aelwydydd yn bodloni'r Safon Isafswm Incwm' yn brif ysgogwr tuag at wireddu'r canlyniad,'Mae gan bobl safon o fyw foddhaol'. Yn Abertawe, rydym yn diffinio tlodi incwm fel: Incwm dan y Safon Isafswm Incwm. [13: Cynulliad Cenedlaethol Cymru, Y Pwyllgor Cymunedau, Cydraddoldeb a Llywodraeth Leol, (2015) Ymchwiliad i Dlodi yng Nghymru:  Tlodi ac Anghydraddoldeb Ar gael yn http://www.assembly.wales/laid%20documents/cr-ld10252/cr-ld10252-e.pdf   (mynediad: 19/01/2017)
] 


Er hynny, rydym yn cydnabod, oherwydd bod Safon Isafswm Incwm yn cael ei gyfrifo ar sail aelwyd mae'n cuddio anghydraddoldeb o fewn aelwydydd, lle gallai un person fod â rheolaeth dros arian yr aelwyd gyfan.  

Mae cyfraddau presennol Safon Isafswm Incwm ar gyfer aelwyd gwahanol mewn gwahanol amgylchiadau ar gael ar-lein yn Cyfrifo Safon Isafswm Incwm

2. Gwasanaethau
Mae addysg, iechyd, gofal cymdeithasol, tai ac amryw o wasanaethau cyhoeddus eraill yn chwarae rôl hanfodol wrth gefnogi pobl i osgoi neu oresgyn tlodi a'i effeithiau.  Felly, mae'n bwysig sicrhau bod y rhai sydd â'r risg fwyaf o dlodi ac amddifadedd yn gallu cael mynediad atynt ac yr ymdrinnir ag unrhyw rwystr o wneud hynny. Gallai rhwystrau i wasanaethau fod yn:

· Gorfforol: efallai nad yw'r gwasanaeth delfrydol yn bodoli; efallai ei fod yn bodoli ond ymhell i ffwrdd (mae cludiant yn wasanaeth yn ei hun ac mae ei anfodolaeth yn cyflwyno rhwystrau i wasanaethau eraill); gall fod yn gorfforol anhygyrch oherwydd ei amserlen neu gall fod mewn adeilad nad yw pobl yn gallu cael mynediad ato.
· Ariannol: Nid yw pob gwasanaeth hanfodol am ddim; hyd yn oed os ydynt, gall cludiant neu gostau cysylltiol eraill eu gwneud yn anhygyrch.
· Canfyddiadol: Nid yw llawer o bobl a allai elwa o wasanaeth yn teimlo bod croeso iddynt yn y lleoliad, nid ydynt yn uniaethu ei fod o fudd iddyn nhw neu nid ydynt yn mwynhau perthynas gadarnhaol gyda'r bobl maent yn cwrdd â hwy yno. A/neu, am sawl rheswm, efallai nad ydynt yn gwybod ei fod yn bodoli.

Felly mae mynediad annigonol i wasanaethau hanfodol o safon am unrhyw un o'r rhesymau hyn yn cael ei ystyried yn gyffredinol fel achos ac effaith amddifadedd.  Yn draddodiadol, mae gan gymdogaethau â thlodi incwm dwys ddiffyg gwasanaethau o safon ac mae eu preswylwyr yn llai tebygol o gael yr offer i oresgyn y rhwystrau sy'n eu hatal rhag cael y mynediad i wasanaethau sydd eu hangen arnynt.  Mae'r fath anawsterau'n waeth byth i bobl sy'n dlawd o ran incwm ac sy'n byw mewn ardaloedd gwledig lle darperir llai o wasanaethau ac mae'r costau sy'n gysylltiedig â chyrraedd gwasanaethau ymhell i ffwrdd yn uwch.

Cyfranogiad  
Mae dwy agwedd benodol ar gyfranogiad yn ymwneud â thlodi. Y cyfranogiad cyntaf yw cyfranogi mewn bywyd cymdeithasol, diwylliannol a chymunedol; gall hyn olygu bod yn aelod o glwb neu gymdeithas; ymuno mewn digwyddiadau, gweithgareddau a dathliadau (e.e. mynd i barti pen-blwydd neu briodas, wedi gwisgo'n addas a chydag anrheg); dilyn hobïau, diddordebau chwaraeon neu ddiwylliant; gwirfoddoli neu fod yn rhan o wneud penderfyniadau cymunedol - mae'r gweithgareddau hyn yn creu adnoddau personol a chymunedol ac yn cryfhau rhwydweithiau sy'n cefnogi gwydnwch. Yr ail gyfranogiad yw cyfranogi mewn gwneud penderfyniadau sy'n effeithio arnoch chi megis, pleidleisio mewn etholiadau llywodraethol (tuedda pobl i beidio â gwneud hyn os maent yn teimlo'n analluog neu nid ydynt yn cael eu gwerthfawrogi mewn cymdeithas), ymgyrchu dros newid neu fod yn rhan o ddylunio a chyflwyno gwasanaethau lleol. Gall rhwystrau i gyfranogiad fod yn debyg iawn i'r rhwystrau i wasanaethau, gyda'r cymhlethdod ychwanegol nad yw nifer o'r cyfleoedd ar gyfer cyfranogiad ystyrlon yn cael eu mwyafu oherwydd amharodrwydd y rhai sy'n gwneud penderfyniadau i ildio'r pŵer. Mewn theori, gellir mesur cyfranogiad o ran nifer ac ansawdd perthnasoedd cymdeithasol pobl, eu haelodaeth o sefydliadau, eu hymddiriedaeth mewn eraill ac yn y blaen ond mae hyn yn anodd ei fodelu a'i fesur yn lleol ffordd ystyrlon. At ddibenion strategaethau Abertawe, hystyrir bod y rhai â chyfleoedd neu adnoddau annigonol i ymuno mewn gweithgareddau cymdeithasol, diwylliannol, hamdden a gwneud penderfyniadau yn amddifad.  Mae Sefydliad Joseph Rowntree wedi nodi mai’r 30% o bobl sydd ar yr incymau isaf yw'r rhai sydd mwyaf mewn risg o dlodi cyfranogiad, ac felly gellir dadlau, dyma’r bobl y mae angen i'r llunwyr polisi ganolbwyntio arnynt fwyaf.  Er mwyn mynd i'r afael â phob math o dlodi'n llwyddiannus, mae'n hanfodol cael ymrwymiad a chyfranogiad pobl y mae tlodi yn effeithio arnynt.  






Ein her yn Abertawe
Ein her gyntaf yw dod o hyd i ddata priodol er mwyn nodi'r sefyllfa bresennol a mesur cynnydd gan nad yw ein dyhead o gael pob aelwyd yn cyrraedd Safon Isafswm Incwm yn beth hawdd i’w fesur. Mae gennym ddata am incwm cyfartalog aelwydydd fesul côd post, ond ni all hyn ddweud wrthym a yw aelwyd yn cynnwys un neu ddau berson cymharol gefnog neu deulu mawr ag anghenion cymhleth sydd mewn tlodi. Byddai angen cynnal ymchwil er mwyn rhoi targedau clir i ni anelu atynt ar gyfer lefelau incwm go iawn aelwydydd. Yn debyg i hyn, nid oes gennym unrhyw ddulliau penodol ar gyfer mesur tlodi gwasanaeth neu gyfranogiad tlodi yn lleol.  Mae Arolwg Cenedlaethol Cymru a'r Arolwg Tlodi ac Eithrio Cymdeithasol (GB) yn cynnig dangosyddion a allai fod yn sylfaen ar gyfer ymchwil leol ond nid ymgymerwyd â hyn eto.  Felly mae'n anodd asesu'n gywir hyd a lled y broblem yn Abertawe ac i olrhain ein cynnydd gyda’r broblem yn gyffredinol.

Er na allwn fesur, monitro na gwerthuso'r effaith gyffredinol rydym yn ei chael ar y boblogaeth leol gyfunol eto, gallwn archwilio ein heffeithiolrwydd â'r aelwydydd neu'r unigolion rydym yn gweithio gyda hwy.  Bydd rhai o'r nodau y byddwn ymrwymo iddynt yn gofyn i ni adrodd ar 'y pellter a deithiwyd' gan ddefnyddwyr gwasanaeth, gan barhau i fod yn ansicr ynghylch nifer y bobl sydd angen cefnogaeth ond sy’n parhau i fod y tu hwnt i’n cyrraedd.

Asesu tlodi yn Abertawe
Mae sawl ffynhonnell ddata’n cyfeirio at ddangosyddion amrywiol sy’n ein hysbysu am y sefyllfa bresennol ac mae llu o gynlluniau'n bodoli ar wahanol lefelau y bydd yn rhaid i'n strategaethau gysylltu â hwy yn ein gwaith er mwyn i ni drechu tlodi’n lleol.  

Mae Mynegai Amddifadedd Lluosog Cymru (MALIC) yn cynnig rhai data dangosyddion sy'n ddefnyddiol er mwyn deall ein sefyllfa bresennol.  Lluniwyd hyn ddiwethaf yn 2014, ac mewn rhai achosion defnyddiwyd data a oedd yn dair blwydd oed bryd hynny. Diweddarwyd Proffil Economaidd Abertawe ddiwethaf ym mis Chwefror 2016 ac mae'n cynnwys peth data perthnasol ar gyfer trafod tlodi. Mae Proffil Tlodi Abertawe, a gwblhawyd ym mis Ebrill 2014, yn archwilio ymhellach y sefyllfa leol gan ei chymharu ag awdurdodau lleol eraill a chyda chyfartaledd Cymru a'r DU ar wahanol adegau mewn amser.  Mae Cyfrifiad 2011 yn cynnwys gwybodaeth werthfawr y mae'r MALIC a'r Proffil Tlodi yn ei hystyried.  Cyhoeddwyd Asesiad Anghenion Strategol Un Abertawe, pedwerydd argraffiad, ym mis Rhagfyr 2015.  Gan ystyried yr holl ddata perthnasol a oedd ar gael pan gafodd ei lunio, ac wrth gydnabod y cyd-destun newidiol rydym yn gweithredu ynddo'n lleol ac yn genedlaethol, mae'r Asesiad o Anghenion Strategol yn ddogfen allweddol er mwyn deall ein sefyllfa bresennol o ran achosion ac effeithiau tlodi a'r ysgogwyr tuag at ffyniant a lles. Cynigir data, sylwebaeth a dadansoddiad o dan y chwe Chanlyniad Poblogaeth gyfan y mae'r cyngor, ynghyd â phartneriaid o wasanaethau cyhoeddus eraill, wedi ymrwymo i’w cyflawni:

A. Mae plant yn cael dechrau da mewn bywyd
B. Mae pobl yn dysgu'n llwyddiannus
C. Mae gan bobl ifanc ac oedolion swyddi da
Ch. Mae gan bobl safonau byw da
D. Mae pobl yn iach, yn ddiogel ac yn annibynnol
Dd. Lleoedd da i bobl fyw a gweithio ynddynt

Roedd yr Asesiad o Anghenion Strategol yn 2015 yn cynnwys diagramau ysgogi a oedd yn esbonio sut gall y canlyniadau lefel uchel hyn gael eu rhannu fesul cam: bydd yr ysgogwyr sylfaenol yn helpu i gyflawni'r canlyniad; bydd yr ysgogwyr eilaidd yn helpu i gyflawni'r ysgogwyr sylfaenol; bydd gwaith go iawn yn helpu i gyflawni'r ysgogwyr eilaidd.  Mae'r dangosyddion a gynigir eu trafod yn dechrau'r broses hon ond y Cynllun Un Abertawe (y darparwyd tystiolaeth ar ei gyfer gan yr asesiad o anghenion strategol) fydd yn gyfrifol am nodi'n glir pa weithredoedd y dylid eu cysylltu â'r ysgogwyr eilaidd. Ar adeg ysgrifennu deddfwriaeth newydd, mae Deddf Llesiant Cenedlaethau'r Dyfodol yn gofyn am newid yn y ffordd y mae cynlluniau partneriaeth gwasanaethau lleol fel hyn yn cael eu creu a newid strwythur y corff sy'n gyfrifol am wneud hynny. Mae ein Bwrdd Gwasanaethau Cyhoeddus yn cael ei ddatblygu ar hyn o bryd a chyn hir bydd angen iddo gynnal asesiadau lles blynyddol (gweler isod). Yn y cyfamser, yr Asesiad o Anghenion Strategol sy'n darparu'r fframwaith mwyaf cynhwysfawr sydd gennym ar gyfer cynnal ystod o weithrediadau cyfannol (person cyfan; teulu cyfan; cymuned gyfan) i greu'r Abertawe rydym ni ei eisiau a byddai’n debygol y bydd fformat y diagramau ysgogi'n parhau i gael ei ddefnyddio wrth  symud ymlaen.

Mynd i’r afael â thlodi yn Abertawe
Mae Cynllun Corfforaethol Dinas a Sir Abertawe 2015-17 yn nodi'r canlynol fel ei flaenoriaethau allweddol:
1. Diogelu pobl ddiamddiffyn
2. Gwella cyrhaeddiad disgyblion
3. Creu dinas ac economi lewyrchus a llawn addewid
4. Trechu tlodi
5. Adeiladu cymunedau cynaliadwy.
Mae'r blaenoriaethau hyn yn gysylltiedig ac yn ddibynnol ar ei gilydd, ac rydym yn cydnabod y dylai strategaeth gadarn ar gyfer trechu tlodi hefyd helpu i gyfrannu at y pedair blaenoriaeth arall.  Dylid trechu tlodi trwy ymagwedd sy'n gyson â'r gwerthoedd a  nodwyd yn y cynllun corfforaethol, sef;
· Ffocws ar bobl: canolbwyntio ar anghenion a chanlyniadau cymunedau ac ar wella bywydau'r bobl sy'n byw ac yn gweithio yn Abertawe
· Cydweithio: hyrwyddo ymagwedd partneriaeth gyfan a gweithio ar draws gwasanaethau er mwyn mwyafu adnoddau a gwybodaeth
· Arloesedd: hyrwyddo a chefnogi diwylliant o arloesedd; i feddwl a gweithio'n wahanol er mwyn gwella ein gallu i wynebu heriau.

Meysydd i’w targedu
Mae cael incwm isel, swydd anniogel a/neu swydd â sgiliau isel (neu ddim swydd), deilliannau addysgol gwael, problemau iechyd (yn enwedig iechyd meddwl) a disgwyliad oes is i gyd yn ffactorau sy'n cyd-fodoli sy’n achosi ac yn effeithio ar dlodi. Felly, mewn rhai cymdogaethau, mae'r holl ddangosyddion hyn o amddifadedd yn cael eu harddangos gan grynoadau mwy o'r boblogaeth. Nid damwain yw hwn, na chyd-ddigwyddiad neu fai aelodau'r boblogaeth honno. Yn syml, mae'n ganlyniad llawer o bobl yn dioddef y gwahanol agweddau ar amddifadedd hyn ac sy’n byw’n agos at ei gilydd - yn bennaf oherwydd crynoadau o dai’r cyngor. Yn y bôn, y rhain yw'r cymdogaethau a ddynodir yn ardaloedd Cymunedau'n Gyntaf, nad yw'n ddamwain na'n gyd-ddigwyddiad. Mae eu safle yn y MALIC yn eu gwneud yn gymwys ar gyfer y buddsoddiad hwn gan Lywodraeth Cymru.  Mae angen canolbwyntio ar yr ardaloedd daearyddol lle ceir llawer o amddifadedd ac angen a lle rydym yn credu cawn yr effeithiau mwyaf sylweddol  Fodd bynnag: a) gall amddifadedd fodoli mewn unrhyw leoliad daearyddol, b) bydd amddifadedd bob amser yn fwy yn y lleoliadau gyda'r lefelau uchaf o dai cymdeithasol mwyaf hygyrch, c) Mae rhai cymunedau neu unigolion yn fwy agored i dlodi (a diffyg rhai adnoddau penodol yn arbennig, yn agored i fathau penodol o adfyd neu'n arbennig o agored i wahaniaethu) a gallant fod yn byw mewn ardaloedd daearyddol sy'n hysbys am eu lefelau uchel o dlodi neu beidio. Mae grwpiau lleiafrifoedd ethnig, pobl ag anableddau, aelwydydd un rhiant, y rhai y mae Saesneg yn ail iaith iddynt a ffoaduriaid/ceiswyr lloches yn agored i risg uchel o dlodi, ac mewn mwy o risg o dlodi parhaol na grwpiau eraill (ond, mewn dadansoddiad o’r DU cyfan canfu bod mwy o ddynion gwyn sengl dan 35 oed yn defnyddio gwasanaethau i gefnogi pobl sy'n wynebu amddifadedd, mwy nag unrhyw grŵp demograffeg arall6).

Pwysigrwydd cynnwys ar gyfer lles ac effeithlonrwydd
Mae Deddf Llesiant Cenedlaethau'r Dyfodol yn gofyn i Fyrddau Gwasanaethau Cyhoeddus newydd uno cynlluniau lles sy’n seiliedig ar asesiadau lles a fydd yn helpu i gyflawni’r saith nod llesiant, sef:
[image: C:\Users\Rhodri.Morgan\Desktop\7goalscy.png] 

Elfen bwysig o'r ddeddf yw cynnwys defnyddwyr gwasanaeth yn effeithiol mewn trafodaethau ynghylch sut y dylai gwasanaethau gael eu dylunio a'u cyflwyno: caiff hyn ei gynnwys yn agwedd ‘cyfranogiad' yr Egwyddor Datblygu Cynaliadwy y mae'n rhaid i gyrff cyhoeddus ddangos eu bod yn ei dilyn. Hefyd mae'r Ddeddf Gwasanaethau Cymdeithasol a Llesiant yn gofyn i gyrff cyhoeddus rymuso defnyddwyr gwasanaethu gofal cymdeithasol i gymryd mwy o ran yn y gwasanaethau y maent yn eu derbyn. Mae'r ddau ddarn hyn o ddeddfwriaeth yn cydnabod fod cyfranogiad yn elfen hanfodol o les a chynaladwyedd.  Gall cydweithio â defnyddwyr gwasanaeth ddiogelu yn erbyn aneffeithlonrwydd ac annigonolrwydd, ac mae'r ddwy ddeddf yn gofyn am y fath cydweithio, yn enwedig mewn cyd-destun o adnoddau sy'n lleihau y mae angen i ni gael y gwerth gorau ohonynt.  Mae'n fwy tebygol bod y rhai sy'n defnyddio gwasanaethau gofal cymdeithasol yn wynebu tlodi nac eraill yn y boblogaeth.  Rydym yn credu y bydd ymrwymiad corfforaethol i gynyddu cyfranogiad defnyddwyr gwasanaeth - yn enwedig y rhai hynny sy'n wynebu tlodi neu mewn risg uchel ohono - nid yn unig yn ein helpu ni i gyflawni'r strategaethau perthnasol ond hefyd yn cefnogi ein hymrwymiadau sefydliadol o ran y ddwy ddeddf newydd hyn.









Ein gweledigaeth ar gyfer Abertawe
Rydym yn dyheu am gyflawni Abertawe lle:

Nid yw tlodi incwm yn rhwystr i fod yn llwyddiannus yn yr ysgol, cael bywyd iach a bywiog, datblygu sgiliau a chymwysterau a chael swydd foddhaus.

Eir i'r afael â thlodi gwasanaethau drwy dargedu adnoddau lle gallant gael yr effaith fwyaf, a gwneir penderfyniadau am hynny ar y cyd â defnyddwyr gwasanaeth.

Mwynheir cyfranogiad gan ein holl breswylwyr a chânt fynediad at amrywiaeth eang o brofiadau diwylliannol, cymdeithasol a hamdden sy'n ehangu gorwelion ac yn datblygu dyheadau ac sy’n rhan ymarferol wrth wneud penderfyniadau am ein cymuned a'n hamgylchedd.


















Ein hymagwedd at Drechu Tlodi
[bookmark: cysill]Rhaid i arloesedd, neu esblygiad i’n rhaglenni presennol, gael eu hysbysu gan dystiolaeth, profiad ac arbenigedd a phobl sy'n wynebu tlodi ddylai fod wrth wraidd yr ysgogiad.

Rhaid mynd i'r afael â gwaith trechu tlodi mewn ysbryd o arweinyddiaeth a rennir. Mae'n bwysig sicrhau bod trafodaethau a phenderfyniadau ar sut i drechu tlodi'n:
· Cynnwys pobl sy'n profi amddifadedd yn Abertawe
· Cynnwys pobl sy'n gyfrifol am ddylunio a chyflwyno gwasanaethau a all ddisgrifio'r heriau a'r cyfleoedd sy'n bodoli'n go iawn
· Cael eu goruchwylio gan gorff strategol addas â throsolwg manwl a chyfannol (person cyfan; teulu cyfan; cymuned gyfan) o weithgareddau a blaenoriaethau corfforaethol a rhai ehangach

Bydd datblygu system sy'n meithrin lleisiau defnyddwyr gwasanaeth, o dan ofynion Deddf Llesiant Cenedlaethau'r Dyfodol a Deddf Gwasanaethau Cymdeithasol a Llesiant, yn derbyn ymrwymiad ar bob lefel.  Bydd hi’n angenrheidiol archwilio'r partneriaethau a’r strwythurau presennol er mwyn cynnal trafodaethau a gwneud penderfyniadau am waith trechu tlodi er mwyn sicrhau eu bod mor effeithiol â phosib, a gwneud y gorau o gyfranogiad pobl sy'n byw gyda'r heriau rydym wedi ymrwymo i fynd i’r afael â hwy, fel awdurdod lleol ac fel aelod o Fwrdd Gwasanaethau Cyhoeddus Abertawe.


"Bellach, ni allwn fforddio datblygu strategaeth sydd wedi'i dylunio i drechu tlodi nad yw'n cynnwys pobl sy'n byw mewn tlodi."


Jim Wallace, cyn Ddirprwy Brif Weinidog yr Alban. 
Adroddiad Comisiwn y Gwirionedd am Dlodi Lansiad



Mesur Llwyddiant

Bydd angen seilio mesurau perfformiad ar ddiffiniadau a chanlyniadau y cytunir arnynt.  Yn ddelfrydol, bydd y rhain yn adlewyrchu'r themâu a gyflwynir yn y ddogfen hon:

· Amddifadedd:  cytuno ar sut y bydd hwn yn edrych a sut i ddiogelu yn ei erbyn.
· Asedau, Cyfalaf, Adnoddau a Gwydnwch: diffinio ac adeiladu o fewn cymunedau ac ar gyfer unigolion.
· Gwahaniaethu a Stigma: Sut gallwn fynd i'r afael â hyn yn lleol ac fel sefydliad.
· Dyhead a Chyfleoedd: nodi, deall a mynd i'r afael â rhwystrau; creu profiadau a systemau gwell.
· Incwm: cytuno ar yr hyn y gallwn ei newid yn lleol, a'r hyn na fedrwn ei newid, a chytuno ar sut i leihau'r risgiau i'r rhai islaw Safon Isafswm Incwm.
· Gwasanaethau: nodi, deall a mynd i'r afael â rhwystrau i fynediad.
· Cyfranogiad cytuno ar y sefyllfa ddelfrydol a sut i'w chyflawni.

